recursal/SuperWikiNEXT-32B huggingface dataset:
|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**சவ்வாதுப் புலவர் தனிப்பாடல்கள்** |

**சவ்வாதுப் புலவர்** 18-ஆம் நூற்றாண்டைச் சார்ந்த ஓர் இசுலாமியத் தமிழ்ப் புலவர் ஆவார். 

1. சேதுபதி ரகுநாயகன்
2. விசயானந்த ரங்கன்
3. பிரம்பூர் ஆனந்த ரங்க துரை
4. முத்து கிருஷ்ணன்
5. கச்சி செல்லப்பன்

ஆகிய வள்ளல்களை இவர் பாடியுள்ளார்

எமனீச்சரம் எனும் ஊரினர். தமிழ்ப் புலவர் ஒருவரால் 'வண்டமிழின் எண்ணோ, எழுத்தோ, இசையோ, இயல்புலவர் கண்ணோ, சவ்வாதுக் கவி' எனப் பாராட்டப்பட்டவர். வசைபாடுவதில் காளமேகப் புலவரை ஒத்து விளங்கினார். '**வண்டமிழ் சவ்வாது வாயெல்லாம் நஞ்சே**' என்று கூறக்கூடிய அளவிற்கு நச்சுப்பல் உடையவர். ஒருமுறை இவருக்குப் பண உதவி செய்ய மறுத்த சேஷையங்கார் என்பவரைச் சினத்துடன்,  

வீசம் பணம் கொடுக்காத சேசா
வீரியம் பாம்பு கடித்துச் சாசா
என்று சபிக்க அன்றே அவர் பாம்பு கடித்து இறந்ததாகக் கூறப்படுகிறது. இவர் சர்க்கரைப் புலவரின் மைத்துனர் ஆவார்.

படைப்புகள்
----------

* நாகைக் கலம்பகம்
* மதீனத்தந்தாதி
* முகைதீன் ஆண்டவர் பிள்ளைத்தமிழ்

உசாத்துணை
---------

* தமிழிலக்கிய வரலாறு. ஜனகா பதிப்பகம். 1997
|  |  |
| --- | --- |
| Search Wiktionary | விக்சனரியில் ***மத்தளம்*** என்னும் சொல்லைப் பார்க்கவும். |

மத்தளம் வாசிப்பவர்
மத்தளம்
இந்தியாவின் மத்தள இசைக்கருவிகளில் புகழ் பெற்றது தோலக் எனப்படும் **மத்தளம்**. நடுவில் பருமனாகவும் விளிம்பில் சிறியதாகவும் இருக்கும் உருளை வடிவத் தோற்றம் கொண்டது இந்த மத்தளம் ஆகும். பலகையால் செய்யப்பட்ட தோலக்கில் இருக்கும் இரண்டு வளையங்கள் மேலும் தோல் இழுத்து கட்டப்பட்டிருக்கும். மத்தளத்தின் சுருதியை மாற்ற இரண்டு மத்தளத் தலைகளை (drumheads) இணைக்கும் கயிறை மாற்றி அமைக்க வேண்டும். இக்கருவி இரண்டு கைகளால் இசைக்கப்படுகிறது.

• இனிமையாதல் மதங்கம் எனும் சொல் "மிருதங்கம்' என வடமொழியில் மாறி அமைந்தது.

மத்தளம் பற்றிய இசைத் துறைச் சொற்கள்
-----------------------------------

டேக்கா, பரண், மீட்டுச் சொல், நடை, திஸ்ரம், சதுஸ்ரம், கண்டம், மிஸ்ரம், சங்கீரணம், கதி, அறுதி, தீர்மானம், முத்தாய்ப்பு கோவை, மோரா 

• இது மென்மை ஒலியது. "தாழ் குரல் தண்ணுமை' என்கிறது சிலப்பதிகாரம்.

மத்தளத்தின் காலம்
-----------------

அடியார்க்கு நல்லாரின் காலம் 1137-க்கு பிற்பட்டது.

• தமிழிலக்கிய வரலாறு 12-ம் நூற்றாண்டு, நல்லாரின் காலத்துக்கு முந்தியே, மத்தளம் வழங்கியது.

• "சீர்மிகு மத்தளம்', "உத்தம மத்தளம்' என்றெல்லாம் முன்னவர் பாராட்டுப் பெற்றுச் சிறந்தது.

• மத்தளமே மிருதங்கம். மத்தளத்திற்கு வேறொரு பெயர் மதங்கம், மதுங்குதல் என்பதாகும்.

மேற்கோள்கள்
-----------

1. ↑  "மத்தளம் பற்றிய செய்திகள்". தினமணி. 25 ஏப்ரல் 2014 அன்று பார்க்கப்பட்டது.

|  |  |
| --- | --- |
| தொகு | **தமிழிசைக் கருவிகள்** |
| தோல் கருவிகள் | ஆகுளி | உறுமி | தவில் | பறை | மிருதங்கம் | மத்தளம் | பெரும்பறை | பஞ்சறை மேளம் | முரசு | தமுக்கு | பேரிகை | பம்பை | மண்மேளம் | கஞ்சிரா | ஐம்முக முழவம் | கொடுகொட்டி (அல்லது) கிடிகிட்டி

---

 |
| நரம்புக் கருவிகள் | வீணை | யாழ் | தம்புரா | கோட்டு வாத்தியம் | கின்னாரம்

---

 |
| காற்றுக் கருவிகள் | கொம்பு | தாரை | நாதசுவரம் | புல்லாங்குழல் | சங்கு | மகுடி | முகவீணை| எக்காளம் |கொக்கரை

---

 |
| கஞ்சக் கருவிகள் | தாளம் | சேகண்டி | 

---

 |
| பிற | கொன்னக்கோல் | கடம் | 

---

 |

இவற்றையும் காணவும்
------------------

* சைவத் திருமுறைகளில் குறிப்பிடப்படும் இசைக்கருவிகள்
பழைய காலத்தின் பொருட்களின் எடை பார்க்கவும் அவற்றை அளக்கவும், பல அளவைகள் பயன்படுத்தப்பட்டன. 

‘விடேல் விடுகு’ எனும் ஓர் எடை - தங்கத்தின் நிறைகாட்டுவதற்குப் பயன்படுத்தப்பட்டது. ஆதித்தியன் 1 காலத்திய காலக்குறிப்பின் மூலம் அறியலாம். இது திருச்சி மாவட்டம் கருமாவயலூர்என்ற இடத்தில் காணப்பட்டது. தஞ்சாவூரில் காணப்படும் ராஜராஜசோழன் காலத்திய குறிப்புகளின் மூலம் ‘ஆடவல்லான்’ என்னும் நிறையளவு பொன்னை அளவிடுவதற்கும் ‘தட்சிண மேருவிடன்கள்’ என்னம் ஓர் எடையளவு ஆபரணங்களை எடையிடவும் பயன்படுத்தப்பட்டது. 

ஒரு மாஞ்சாடி (1-மாஞ்சாடி என்பது 2 குன்றின் மணிகளக்குச் சமமானது)

சோழர் காலத்தில் நில அளவு
------------------------

முதலாம் இராஜராஜ சோழன், முதலாம் குலோத்துங்க சோழன், மூன்றாம் குலோத்துங்க சோழன் முறையே 1001, 1086, 1236ம் ஆண்டுகளாக சோழ நாடு அளக்கப்பட்டது. இங்கு அளப்பதற்கு நீட்டளவை பயன்படுத்தப்பட்டது. 

16 சாண் நீளமுள்ள ‘உலக வளத்தைகோல்’ என்பதாகும்.

நீட்டலளவைப் பகுப்புகள்
----------------------

தோரை, விரல், சான், முழம், குழி, மா, வேலி, நிலம் போன்ற நீட்டலளவைகள் வழக்கத்தில் இருந்தது. 

வேலி, நிலம்-சமஸ்கிரு மொழியில் வாதிகா என்று அழைக்கப்படுகிறது. வாதகி என்ற அளவே அடிப்படை அளவாக கொள்ளப்பட்டது. 

1/2, 1/4, 1/8, 1/30, 1/320 என்ற பல அளவுகளாகப் பிரிக்கப்பட்டிருந்தது. 

கடிகைக் களத்துக்கோல், ஸ்ரீ பாத கோல், மாளிகைக்கோல் போன்ற நீட்டளவைகள் வழக்கில் இருந்தன. 

வேலி, குழி, பாடகம், கோல் போன்ற அளவுகள் பல்லவர் ஆட்சியிலும் இருந்தன. 

பாண்டிய நாட்டில், சுந்தர பாண்டியன் கோல், வீரபாண்டியன் கோல் (16 அடி நீளம்) ஆகிய கோல் ஏற் அளவு நில அளவைக்க பயன்படுத்தப்பட்டது. 

சோழ நாட்டிற்கு வெளியே மாளிகைக்கோல் வேலி என்ற அளவுகளும் 100 குழிகள் கொண்டது 1 மா என்ற வழக்கத்திலும் இருந்தது.

குறிப்புகள்
-----------

* எண்களின் கதை - சித்ரா
|  |
| --- |
|  |

**அசதிக்கோவை** என்னும் நூல் பன்னிரண்டாம் நூற்றாண்டில் வாழ்ந்த ஔவையாரால் பாடப்பட்டது.

நூலின் பெயர்

அசதி என்பது அசதி என்னும் ஊரில் வாழ்ந்த பெருமகனைக் குறிக்கும். 
ஔவைக்குக் கூழ் கொடுத்து அவரது அசதியைப் போக்கினானாம் ஒருவன். ஔவையார் அவனது பெயரைக் கேட்டாராம். அசதியாய் இருக்கிறது என்றானாம். அவன் தந்தை பெயரைக் கேட்டாராம். அசதியாய் இருக்கிறது என்றானாம். ஊர் எது என்றாராம். அசதியாய் இருக்கிறது என்றானாம். உன் குடிசை எங்கே இருக்கிறது என்றாராம். ஐவேல் இருக்கும் குடிசை என்றானாம். இந்தக் கற்பனைக் கதை வழியே வள்ளலின் பெயர் அசதி என்றும், அவனது ஊர் ஐவேல்  என்றும், அசதியைப் பாடிய நூல் அசதிக்கோவை என்றும் கூறப்படுகிறது. 

இந்த நூல் முழுமையாகக் கிடைக்கவில்லை. சில பாடல்கள்  சிதைவாகக் கிடைத்துள்ளன. 

அகத்துறைப் பாடல்களாக அவை உள்ளன.

பாடல், மு. அருணாசலம் மேற்கோள்
-----------------------------

பாடல் கட்டளைக் கலித்துறை

1
அற்றாரைத் தாங்கிய ஐவேல் அசதி அணிவரைமேல்  

முற்றா முகிழ்முலை எவ்வாறு சென்றாள்? முத்தமிழ்நூல்  

கற்றார்ப் பிரிவும் கல்லாதவர் ஈட்டமும் கைப்பொருள்கள்  

அற்றார் இளமையும் போலே கொதிக்கும் அருஞ்சுரமே

2
ஆய்ப்பாடி ஆயர்தம் ஐவேல் அசதி அணிவரையில்  

கோப்பாம் இவள் எழில் கொங்கைக்குத் தோற்றிய காடிரண்டும்  

சீப்பாய்ச், சிணுக்கிரியாய், சிமிழாய். சின்ன மோதிரமாய்  

காப்பாய், சதுரங்கமாய், பல்லக்கு ஆகிக் கடைப்படவே.

பாடல், முனைவர் மு. ஆனந்தி  மேற்கோள்
-----------------------------------

பாடல்கள் கட்டளைக் கலித்துறை - இங்குப் பொருள் நோக்கில் சொல் பிரிக்கப்பட்டுள்ளது.

 ஆலவட்டப் பிறை ஐவேல் அசதி அணி வரை மேல்  

நீல வட்டக் கண்கள் நேர் ஒக்கும்போது அந்த நேரிழையாள்   

மாலை விட்டுச் சுற்றி வட்டமிட்டு ஓடி வரவழைத்து   

வேலை விட்டுக் குத்தி வெட்டுவள் ஆகில் விலக்கு அரிதே 

 ஆய்பாடியர் தம் ஐவேல் அசதி அணிவரையில்   

கோப்பா அவள் எழில் கொங்கைக்குத் தோற்று இபக் கோடு இரண்டும்   

சீப்பாய்ச் சிணுக்கரியாய்ச் சிமிழாய்ச் சின்ன மோதிரமாய்க்  

காப்பாய்ச் சதுரங்கமாய்ப் பல்லக்கு ஆகிக் கடைப்பட்டதே 

 ஆதித்தனைக் கண்டு அரவம் தொடவும் அந் நகரிலுள்ளார்   

பாலித்த முத்தும் பவளத்தோடு ஆர் இந்தப் பைந்தொடியாள்   

சேனைத் தலைவனைச் செங்கோல் அசதியைச் சேர்ந்து ஒரு நாள்   

கூடித் தழுவுவம் என்று தொட்டு ஆடல் குவி முலையே.

வெளிப்பார்வை
------------

அசதிக்கோவை பற்றிக் குறிப்பிடும் கொங்கு மண்டல சதகம்

கருவிநூல்
---------

* மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 1, 2005

அடிக்குறிப்பு
-------------

1. ↑  நந்தமண்டல சதகம்.
2. ↑  'அசதி கோவை' என ஒற்று மிகாமல் வரவேண்டியது இகர இறுபெயர் திரிபிடன் உடைத்தே (தொல்காப்பியம் உயிர்மயங்கியல்) என்னும் மரபுப்படி 'அசதிக்கோவை' என ஒற்று மிக்கு வந்துள்ளது.
3. ↑  சங்ககிரிதுர்க்கம் என்னும் ஊருக்கு அருகிலுள்ள அசதி என்னும் ஊர்
4. ↑  மு அருணாசலம் 10 பாடல்களைப் பதிப்பித்துள்ளார்
5. ↑   கொங்கு மண்டல சதகம் உரை எழுதியவர், சாரதா பதிப்பகம், 2008
அந்தமான் தீவுகளைச் சேர்ந்த பழங்குடிகள் இருவர்
**பழங்குடிகள்** என்போர் தொன்றுதொட்டோ பன்னெடுங்காலமாகவோ (10,000 ஆண்டுகளுக்கும் மேலாக), ஒரு நிலப்பகுதியில் வாழ்ந்து வருபவர்கள். இவர்கள் தங்களுக்கென தனி பழக்க வழக்கங்களும் மொழியும் நிலமும் கொண்டு அதனைச் சார்ந்த செடி, கொடி, மரம், விலங்குகளைக் கொண்டு தங்கள் வாழ்க்கையைத் தன்னிறைவோடு வாழ்பவர்கள். இவர்கள் தங்களுக்கென தனி கலைகளும் கடவுள், சமயம், மற்றும் உலகம் பற்றிய கொள்கைகளும்
கொண்டிருப்பர். தனி மனித வாழ்க்கையிலும், உறவு முறைகளிலும், குமுகமாக வாழ்வதிலும் தங்களுக்கென தனியான முறைகள் கொண்டவர்கள். தற்கால மக்களிடம் அதிகம் பழகாமலும், பணத்தை அடிப்படையாகக் கொண்ட பொருளாதாரம் இல்லாமலும், தற்கால தொழில் வளர்ச்சி வழி பெற்ற புதிய பொருட்கள், வசதிகள் எதையும் பெரிதாக ஏற்றுக் கொள்ளாதவர்களுமாக இருக்கிறார்கள். ஆப்பிரிக்கா, ஆஸ்திரேலியா, வட அமெரிக்கா, தென் அமெரிக்கா, இந்தியாவின் அந்தமான் நிக்கோபார் தீவுகள், இந்தோனேசியா ஜப்பான், பசிபிக் தீவுகள் என்று உலகின் பல்வேறு பகுதிகளில் பல்வேறு பழங்குடி இனங்கள் வாழ்ந்து வருகின்றனர்.

கடல் பழங்குடிகள்
----------------

பல பழங்குடியின் மக்கள், பல இடங்களில் கடலிலேயே வாழ்கிறார்கள். மலேசியா, பிலிப்பைன்ஸ், இந்தோனேசியா போன்ற நாடுகளுக்கு அருகில் அமைந்துள்ள போர்னியா தீவை அடுத்த கடல் பகுதியில் பஜாவு என்ற பழங்குடி மக்கள் நாடோடிகளாக வாழ்ந்து வருகிறார்கள்.

வரைவிலக்கணம்
------------

பழங்குடிகள் என்போர், ஒரே பண்பாட்டுக்கு உரியவர்களாகவும், ஒரே மொழியை அல்லது கிளைமொழியைப் பேசுபவர்களாகவும், பொது வரலாற்றைக் கொண்டவர்கள் என்ற உணர்வு கொண்டவர்களாகவும், மையப்படுத்திய அதிகார அமைப்பு இல்லாதவர்களாகவும் உள்ள ஒரு குழுவினர் எனப் பொருவாக வரையறுக்கப்படுகிறது. இக்குழுக்கள் குலங்களையும் (bands), கால்வழி (lineages) உறவுக் குழுக்களையும் தம்முள் அடக்கியவை.

இதனையும் காண்க
--------------

* பஜாவு மக்கள்

உசாத்துணைகள்
------------

* பக்தவச்சல பாரதி, பண்பாட்டு மானிடவியல், மெய்யப்பன் பதிப்பகம், சிதம்பரம், 2003.

வெளி இணைப்புகள்
---------------

* இனி இந்த பூமி பூர்வகுடிகளுக்கானது அல்ல? வாழ்வே போராட்டமாகும் அவலம்

1. ↑  "நாட்டுரிமை இல்லாமல் கடல்மேல் வாழும் நாடோடி இனம்! - வியக்கத்தக்க படங்கள் தினகரன்19 அக்டோபர் 2015". 2016-03-05 அன்று மூலம் பரணிடப்பட்டது. 2015-10-20 அன்று பார்க்கப்பட்டது.
Historic site in ஐதராபாத்து, இந்தியாவார்ப்புரு:SHORTDESC:Historic site in ஐதராபாத்து, இந்தியா
**பாத்ஷாஹி நினைவு மண்டபம்** ( Badshahi Ashurkhana ) **எ**ன்பது இந்தியாவின் ஐதராபாத்தில் உள்ள சார்மினார் அருகே உள்ள நினைவு சடங்குகளின் துக்கத்திற்கான ஒரு கூட்ட மண்டபமாகும். இது இமாம் உசேனின் தியாகத்தின் நினைவாக கட்டப்பட்டது. இது முஃகர்ரமின் துக்க காலத்தில் பயன்படுத்தப்படுகிறது. 

அஷுர்கானா, இமாம்பர்கா அல்லது இமாம்பரா என்றும் அழைக்கப்படும் இது சியா முஸ்லிம்களின் நினைவு விழாக்களுக்கான ஒரு சபை மண்டபமாகும். குறிப்பாக முஃகர்ரம் துக்கத்துடன் தொடர்புடையது. இதன் பெயர் முகம்மது நபியின் பேரனான உசேன் இப்னு அலி என்பவரிடமிருந்து பெறப்பட்டது.

இது இப்போது ஒரு பாரம்பரிய தளமாக வகைப்படுத்தப்பட்டுள்ளது. மேலும், மூதாதையரின் பரம்பரை முத்தவல்லி முஜாவர் மிர் நவாஜிஷ் அலி மூஸ்வி 11 தலைமுறை பாதுகாவலராக இருக்கிறார். இந்தியத் தொல்லியல் ஆய்வகத்தின் கீழ் பராமரிக்கப்படுகிறது.

வரலாறு
------

இது சார்மினார் கட்டிய மூன்று ஆண்டுகளுக்குப் பிறகு 1594இல் முஹம்மது குலி குதுப் ஷா அவர்களால் கட்டப்பட்டது.  1611ஆம் ஆண்டில் அப்துல்லா குதுப் ஷாவின் கீழ் அற்புதமான வண்ண ஓடு-மொசைக் அலங்காரம் முடிக்கப்பட்டது. அதேசமயம், 1764ஆம் ஆண்டில் இரண்டாம் நிசாம் அலி கான் என்பவரால் மரக் கொலோனேடுகள், வெளிப்புற அரங்குகள், நுழைவு வாயில்கள் ஆகியன சேர்க்கப்பட்டன.

நினைவுச்சின்னம்
---------------

இங்கு நியாஸ் கானா (பிரசாதம் வழங்கும் இடம்), நகார் கானா (முரசு இசைக்குமிடம்), சராய் கானா ( பக்தர்கள் ஓய்வெடுக்குமிடம் ) அப்தார் கானா (குடிநீர் வழம்க்குமிடம்), லங்கர் கானா (உணவு பரிமாறும் இடம்), மாகன்-இ-முஜாவர் ( முஜாவர் குடியிருப்பு), தப்தார்-இ-முஜாவர் (முஜாவர் அலுவலகம்), அலவா சபுத்ரா, காவலர் அறை போன்றவை அமைக்கப்பட்டுள்ளது. இந்தக் கட்டிடம் நான்கு நூற்றாண்டுகளுக்குப் பிறகும் பளபளப்பான மற்றும் துடிப்பான வண்ணங்களைத் தக்கவைத்துள்ள பற்சிப்பி ஓடுகளுடன் இன்றும் நிற்கிறது. அறுகோணங்களில் உள்ள சிக்கலான வடிவமைப்பு நேர்த்தியானக் காணப்படுகிறது.

மேற்கோள்கள்
-----------

விக்கிமீடியா பொதுவகத்தில்,  
 ***Badshahi Ashurkhana***   
என்பதின் ஊடகங்கள் உள்ளன. 


1. ↑   *Landmarks of the Deccan: A Comprehensive Guide to the Archaeological Remains of the City and Suburbs of Hyderabad*. 1992. .
2. ↑  Juan Eduardo Campo (1 January 2009). *Encyclopedia of Islam*. Infobase Publishing. பக். 318–. பன்னாட்டுத் தரப்புத்தக எண்:978-1-4381-2696-8. .
3. ↑  Marafi, Najebah (29 September 2012). *The Intertwined Conflict: The Difference Between Culture and Religion*. பன்னாட்டுத் தரப்புத்தக எண்:978-1477128367. .
4. ↑  "Heritage Walk in Hyderabad – Badshahi Ashurkhana".
**பழங்கோயில் பாலகார்த்தீஸ்வரர் கோயில்** தமிழ்நாட்டில் திருவண்ணாமலை மாவட்டம், பழங்கோயில் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினான்காம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பாலகார்த்தீஸ்வரர், பாலாம்பிகை சன்னதிகள் உள்ளன. இங்குக் கோயில் கல்வெட்டு உள்ளது. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. சித்திரை,ஆடி மாதம் பௌர்ணமி,கிருத்திகை முக்கிய திருவிழாவாக நடைபெறுகிறது. ஐப்பசி, கார்த்திகை,தை,மாசி,பங்குனி மாதம் அன்னாபிஷேகம்,தீபம், மாதப்பிறப்பு திருவூடல்,சிவராத்திரி,உத்திரம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**தொட்டிப்பால் பகவதி கோவில்** கேரள மாநிலத்திலுள்ள திரிச்சூர் (த்ரிஸ்ஸூர்) மாவட்டத்தில் அமைந்துள்ளது. அது புதுக்காடில் இருந்து இரிஞ்சாலக்குடாவிற்குப் (ഇരിഞ്ഞാലക്കുട) போகும் வழியிலுள்ள தேசிய நெடுஞ்சாலையில், குருமாலி என்றார் இடத்திலிருந்து 3 கிலோமீட்டர் தொலைவில் உள்ளது.

பரசுராமரால் பிரதிஷ்டை செய்யப்பட 108 தேவி கோவிலகளில் இது ஒன்றாகும். இந்தக் கோவில் தொட்டிப்பால் பகல்பூரம் திருவிழாவிற்கு பெயர் போனதாகும். ஆறாட்டுபுழா சாஸ்தாவின் சகோதரியாக இந்தக் கோவிலின் இறைவி கருதப்படுகிறாள். இந்தக் கோவிலானது திப்பு சுல்தானின் ஆட்சிக்காலத்தில் அழிக்கப்பட்டு பல நூற்றாண்டுகளுக்கு ஆதரவின்றி பராமரிக்கப்படாமல் இருந்துவந்தது.
19 ஆவது நூற்றாண்டின் பிற்பகுதியில் இந்தக் கோவில் புனர்நிர்மாணம் செய்யப்பட்டது.

இறைவி தொட்டிபாலம்மையார் மிகவும் கனிந்த மனம் கொண்டவளாகவும் [2] மற்றும் தன்னை நாடிவரும் பக்தர்களுக்கு தமது வாழ்க்கையில் ஏற்படும் கஷடப்பாடுகளில் இருந்து மீளவும் மேலும் அவற்றை எதிர்கொண்டு வெற்றி காணவும் மனோபலம் தந்து அருளுவதற்காக பக்தர்கள் இங்கே வந்து அம்மனை வழிபடுகின்றனர்[3].

இந்தக் கோவிலுக்கு அருகாமையில் தொட்டிப்பால் மஹா விஷ்ணு கோவிலும் நிலை கொண்டுள்ளது. இந்த மிகவும் அமைதியுடன் காணப்படும் தொட்டிப்பால் கிராமம் அங்கு அமைந்திருக்கும் தொட்டிப்பால் அம்மையார் மற்றும் தேவரான மஹா விஷ்ணுவின் அருளால் இயற்கை வண்ணம் செழிந்ததாகவும், மனதிற்கு ஆறுதலும் சமாதானமும் அளிப்பதாகவும் அமைந்துள்ளது.[4]
**போடி அலக் கான்** என்பவர் வடக்கு யுவான் அரசமரபின் ஒரு ககானாவார். இவர் 1519 - 1547இல் ஆட்சி புரிந்தார்.

இவர் துர்போலத்தின் மூத்த மகன் ஆவார். இவர் தன் பாட்டன் தயன் கானால் கான் பதவிக்குத் தேர்ந்தெடுக்கப்பட்டார். எனினும், தயன் கானின் இறப்பிற்குப் பிறகு தயன் கானின் மூன்றாவது மகன் பர்ஸ் போலுட் சினோங் பெரிய கானாகத் தன்னைத் தானே அறிவித்துக் கொண்டார். போலுட் கான் மிகவும் இளையவராக இருப்பதாகவும், பெரிய மங்கோலியப் பேரரசை ஆட்சி செய்யச் சிறிதும் அனுபவமற்றவராக இருப்பதாகவும் கூறித் தன்னைக் கான் என்று அறிவித்துக் கொண்டார். சண்டை, ஒன்றிணைப்பு மற்றும் செழிப்பு ஆகியவை இறுதியாக தயன் கானின் ஆட்சியின் போது அடையப்பட்ட பிறகு அவை இழக்கப்படலாம் என்ற பயம் மங்கோலிய மக்களில் சிலர் இடையே இருந்தது. ஒரு மிகுந்த அனுபவமுடைய தலைவர் தேவை என்று அவர்கள் எண்ணினர். இதன் காரணமாகப் பர்ஸ் போலுட் தனக்கான ஆதரவைத் திரட்ட முடிந்தது.

போடி அலக் கான் என்றுமே அதிகாரப் பூர்வமாகத் தன்னுடைய கான் பட்டத்தைத் துறக்கவில்லை. மூன்று ஆண்டுகளுக்குப் பிறகு தயனின் நான்காவது மகன் அலக் கானுடன் இணைந்தார். கான் மகுடத்திற்கு பர்ஸ் போலுட் சினோங்கிற்குச் சவால் விடுக்கத் தேவையான சக்தியுடையவராக போடி அலக் கான் உருவானார். எனினும், மூன்று ஆண்டுகளுக்குப் பிறகு தயன் கானின் நான்காவது மகனான தன்னுடைய சித்தப்பாவுடன் போடி அலக் கான் கூட்டணி வைத்தார். பர்ஸ் போலுட் சினோங்கின் ஆட்சிக்குச் சவால் விடுத்தார். சொந்த மங்கோலியர்கள் மத்தியில் இரத்தம் சிந்துவதைத் தவிர்ப்பதற்காக ஒரு முடிவுக்கு இரு பிரிவினரும் வந்தனர். பர்ஸ் போலுட் சினோங் மகுடத்தைக் கைவிடுவார், போடி அலக் கான் மங்கோலியர்களின் புதிய பெரிய கானாவார் என்ற முடிவுக்கு வந்தனர். அதே நேரத்தில் போடி அலக் கானின் மகன்களும் வெவ்வேறு கான்களாகப் பெயரிடப்பட்டனர். எனினும், மங்கோலியர்களின் பெரிய கான் மகுடத்தை இழந்தது பர்ஸ் போலுட்டுக்கு மிகுந்த இழப்பாக இருந்தது. இதற்குப் பிறகு சீக்கிரமே இவர் 1547இல் இறந்து விட்டார். இவருக்குப் பிறகு இவரது மூத்த மகன் தரைசுங் குதேன் கான் ஆட்சிக்கு வந்தார்.

உசாத்துண
--------


* Jack Weatherford - *The Secret History of the Mongol Queens: How the Daughters of Genghis Khan Rescued His Empire* - Crown, 2010.
உடுக்கு என இக்காலத்தில் வழங்கப்படும் தொண்டகப்பறை
**தொண்டகப் பறை** என்பது பண்டைய இசைக்கருவிகளில் ஒன்று. இது குறிஞ்சி நிலமாகிய மலையில் வாழ்ந்த மக்களின் இசை என்று இலக்கண நூல்கள் தெரிவிக்கின்றன.  இந்தப் பறை முழக்கத்துடன் குன்றக் குறவர் குரவை ஆடுவர். முருகு எனப்பட்ட வேலன் இதனை ஒலியோடு சேர்ந்து ஆடுதலும் உண்டு. இதில் இரண்டு வகை உண்டு. தொண்டகப்பறை என்பது உடுக்கு. தொண்டகச் சிறுபறை என்பது குடுகுடுப்பை. 

தொண்டகப் பறை ஒலிக்கும்போது இரவில் தினை அறுப்பவர் ஒலி கேட்பது போல இருக்கும்.

அருவி ஒழுகும் மலைப்பிளவுக் கவாண் நிலத்தில் சிறுகுடிப் பாக்கத்தில் வேங்கைப்பூ சூடிக்கொண்டு தொண்டகப்பறை சீர் முழக்கத்திற்கு ஏற்ப முருகன் பெண்டிரைத் தழுவிக்கொண்டு ஆடுவது போல் அகப்பாடல் தலைவன் ஒருவன் ஆடினானாம். 

குரவைக் கூத்து தொண்டகச் சிறுபறை முழக்கத்துடன் ஆடப்படும். வேலன் கானவர் மூங்கில் குழாயில் மூடி விளைவித்துத் தந்த கள்ளை உண்டுவிட்டு குன்றகச் சிறுகுடி உறவினர்களுடன் இந்தப் பறை முழக்கத்துடன் குரவை ஆடினான்.

மேற்கோள் குறிப்பு
-----------------

1. ↑  நம்பியகப்பொருள் நூற்பா 20
2. ↑  குடுகுடுப்பை - படம்
3. ↑  
சாரல்  

சிறு தினை விளைந்த வியன்கண் இரும் புனத்து  

இரவு அரிவாரின், தொண்டகச் சிறு பறை  

பானாள் யாமத்தும் கறங்கும்.(குறுந்தொகை 375)
4. ↑  
கறங்கு வெள் அருவி பிறங்கு மலைக் கவாஅன்,  

தேம் கமழ் இணர வேங்கை சூடி,  

தொண்டகப் பறைச் சீர் பெண்டிரொடு விரைஇ,  

மறுகில் தூங்கும் சிறுகுடிப் பாக்கத்து,  

இயல் முருகு ஒப்பினை (அகநானூறு 118)
5. ↑  
பைங்கொடி, நறைக் காய் இடை இடுபு, வேலன், 190  

அம் பொதிப் புட்டில் விரைஇ, குளவியொடு   

வெண் கூதாளம் தொடுத்த கண்ணியன்;   

நறுஞ் சாந்து அணிந்த கேழ் கிளர் மார்பின்:   

கொடுந் தொழில் வல் வில் கொலைஇய கானவர்   

நீடு அமை விளைந்த தேக் கள் தேறல் 195  

குன்றகச் சிறுகுடிக் கிளையுடன் மகிழ்ந்து,   

தொண்டகச் சிறு பறைக் குரவை அயர (திருமுருகாற்றுப்படை)
**போடோ ஒப்பந்தம்** (**Bodo Accord**) இந்தியாவின் அசாம் மாநிலத்தில் உள்ள போடோலாந்து போராட்ட அமைப்புகள், இந்திய அரசு மற்றும் அசாம் மாநில அரசுகளுக்கு இடையே 27 சனவரி 2020 அன்று செய்து கொள்ளப்பட மூன்றாவது ஒப்பந்தம் ஆகும்.[1] [2] இந்திய அரசின் உள்துறை அமைச்சர் அமித் சா முன்னிலையில், அசாம் மாநில முதலமைச்சர் சர்பானந்த சோனாவால் மற்றும் போடோலாந்து போராட்டக் குழு தலைவர்கள் இந்த அமைதி ஒப்பந்தத்தில் கையொப்பமிட்டனர். இந்த ஒப்பந்தத்தால் கடந்த 27 ஆண்டுகளாக ஆயுதம் ஏந்திய போடோ பழங்குடி மக்கள் தனி போடோலாந்து மாநிலக் கொள்கையை கைவிட்டு, தேசிய நீரோட்டத்துடன் இணைந்தனர். மேலும் இந்த ஒப்பந்தம் மூலம் போடோ மக்களுக்கு சிறப்பு அரசியல், பொருளாதார உரிமைகள் வழங்கப்பட்டுள்ளது. இந்த வரலாற்று முக்கியத்தவம் வாய்ந்த ஒப்பந்தத்தை கொண்டாடுவதற்கு 7 பிப்ரவரி 2020-இல் கோக்ரஜார் நகரத்தில் இந்தியப் பிரதமர் நரேந்திர மோடி தலைமையில் விழா நடைபெற்றது.[3][4]இந்த விழாவின் போது போடோலாந்தின் வளர்ச்சிக்கு இந்திய அரசு ரூ 1500 கோடி வழகியங்து.

போடோ ஒப்பந்த வரலாறு
-------------------

* சில அரசியல் அதிகாரங்களுடன் கூடிய போடோலாந்து தன்னாட்சிக் குழு நிறுவுவதற்கு அனைத்து போடோ மாணவர் ஒன்றியமும், இந்திய அரசும் 1993-இல் முதல் ஒப்பந்தம் செய்யப்பட்டது.
* இரண்டாவது போடோ ஒப்பந்தம் 2003-இல் இந்திய அரசுக்கும், ஆயுதம் தாங்கிய போடோ விடுதலைப்புலிகள் இயக்கத்திற்கும் இடையே செய்து கொள்ளபட்டது.
* இரண்டாவது ஒப்பந்தப்படி அசாம் மாநிலத்தின் கோக்ராஜார் மாவட்டம், சிராங் மாவட்டம், உதல்குரி மாவட்டம் மற்றும் பாக்சா மாவட்டங்கள் கொண்ட போடாலாந்து பிரதேசக் குழு நிறுவப்பட்டது.[5]

இதனையும் காண்க
--------------

* அசாம் ஒப்பந்தம்

மேற்கோள்கள்
-----------

1. ↑  The third Bodo accord: A new deal
2. ↑  போடோ ஒப்பந்தம் குறித்து பிரதமர் பெருமிதம்
3. ↑  போடோ ஒப்பந்தத்தை கொண்டாடும் பொதுக்கூட்டம்
4. ↑  Bodoland celebrates Accord
5. ↑  Bodoland Territorial Council

வெளி இணைப்புகள்
---------------

* The Bodo Accord - PDF
* Bodo Peace Accord 2020: PM Modi announces Rs 1500 crore package for Bodo areas
ரீஜன்சி TR-1: முதலாவது டிரான்சிஸ்டர் வானொலி
**டிரான்சிஸ்டர் வானொலி** (*transistor radio*) என்பது சிறிய திரிதடையம்- கொண்டு உருவாக்கப்பட்ட வானொலிக் கருவி ஆகும். இது பொதுவாக, 540–1600 கிலோசைக்கில் ஏ.எம் அலைவீச்சில் அலைகளைப் பெறவல்லதாகும் .

வரலாறு
------

ஐக்கிய அமெரிக்காவின் டெக்சாஸ் இன்ஸ்ட்ருமெண்ட்ஸ் என்ற நிறுவனம் 1952 ஆம் ஆண்டளவில் அனைத்து திரிதடையங்களால் ஆன ஏ.எம். வானொலியை பரிசோதித்துக் காட்டியது. ஆனாலும், இது வால்வ்-வானொலிகளை விட திறன் குறைந்தவையாகக் காணப்பட்டன. முழுமையான டிரான்சிஸ்டர் வானொலியை ஜெர்மனியின் இண்டெர்மெட்டால் என்ற நிறுவனம் ஆகஸ்ட் 1953 இல் பரிசோதித்துக் காட்டியது. ஆனாலும் இது வர்த்தக ரீதியில் வெளியிடப்படவில்லை.

மே 1954 ஆம் ஆண்டில் டெக்சாஸ் நிறுவனம் 1954 ஆம் ஆண்டு அக்டோபர் 18 ஆம் நாள், "ரீஜென்சி TR-1" என்ற டிரான்சிஸ்டர் வானொலியைத் தாம் தயாரித்திருப்பதாக அறிவித்து, அதனை அதே ஆண்டு நவம்பரில் விற்பனைக்கு விட்டது. இதற்கான காப்புரிமத்தை அந்நிறுவனத்தில் பணி புரிந்த ஹைன்ஸ் டி கொஸ்டர் என்ற டச்சு இயற்பியலாளர் பெற்றார். இதன் விலை $49.95 ஆகும். கிட்டத்தட்ட 150,000 வானொலிகள் விற்பனை செய்யப்பட்டன. அதன் பின்னர் ரேத்தோன், செனித் டிரான்சிஸ்டர் வானொலிக் கருவிகள் விற்பனைக்கு வந்தன. சொனி நிறுவனம் ஆகஸ்ட் 1955 இல் தனது வானொலிகளைத் தயாரிக்க ஆரம்பித்தது. 1957 இல் ஜாப்பானிய வானொலிகள் அமெரிக்காவுக்கு விற்பனைக்கு வந்தன. டிரான்சிஸ்டர் வானொலிகள் 1960களின் ஆரம்பம் வரையில் அவ்வளவு பெயர் பெற்றிருக்கவில்லை. சில வானொலிகளின் விலைகள் $20 வரை குறைந்தன. 1960களின் பிற்பகுதியில் ஹொங்கொங் போன்ற நாடுகளில் தயாரிக்கப்பட்ட வானொலிகள் $10 இற்கும் குறைவாக விற்பனைக்கு வந்தன.

குறிப்புகள்
-----------

1. ↑  *கிலோசைக்கில்* என்பது அதிர்வெண்களுக்கு பயன்படுத்தப்பட்ட பழங்கால அலகாகும். தற்போது இதற்கு இணையாக *கிலோஹேர்ட்ஸ்* என்ற அலகு 1970களில் இருந்து பாவிக்கப்படுகிறது.

வெளி இணைப்புகள்
---------------

* TI Information Bulletin First Commercial Transistor Radio October 18, 1954
**தொட்டிக்கலை செங்கழுநீர் விநாயகர் சிதம்பரேஸ்வரர் மற்றும் ஆதிகேசவப்பெருமாள் கோயில்** தமிழ்நாட்டில் திருவள்ளூர் மாவட்டம், தொட்டிக்கலை என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சிதம்பரேஸ்வரர், சிவகாமி சன்னதிகளும், கேசவ பெருமாள், பெருந்தேவி தாயார் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. மார்கழி மாதம் ஆருத்ரா முக்கிய திருவிழாவாக நடைபெறுகிறது. கார்த்திகை, நவராத்திரி, செர்கவாசல், மாதம் சொர்கவாசல் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**முதலாம் யசீத்** (*Yazid I*, அரபி: يزيد بن معاوية بن أبي سفيان), முதலாம் முஆவியாவின் மகனும், உமைய்யா கலீபகத்தின் இரண்டாவது கலீபாவும் ஆவார். யூலை 23, 645 இல் பிறந்தார். தாயார் பெயர் மைசூன். இவர் தனது தந்தையின் மரணத்திற்குப் பின் 680ல் அடுத்த கலீபாவாகத் தன்னை பிரகடனப்படுத்திக் கொண்டார். இவரின் தலைமையை ஏற்க மறுத்த கலீபா அலீயின் மகனும், முகம்மது நபியின் பேரனுமாகிய உசேனை கொலை செய்ய உத்திரவிட்டார். இதன்படி கர்பலா என்ற இடத்தில் நடைபெற்ற போரில் உசேன் கொல்லப்பட்டார். இசுலாத்தின் சன்னி மற்றும் சியா பிரிவின் காரணிகளில் இந்தப் போர் ஒரு முக்கியமான அம்சம் ஆகும். மொத்தம் மூன்று ஆண்டுகள் மட்டுமே ஆட்சி செய்த யாசித், 683ல் இறந்தார். இறக்கும் பொழுது யாசித்தின் வயது 38 மட்டுமே.

யாசித்தின் ஆட்சியில் இசுலாமியப் படைகளுக்கு பல பின்னடைவுகள் ஏற்பட்டன. பெர்பர்கள் எனப்படும் பழங்குடி சேனைகளிடம், வட ஆப்பிரிக்கப் பகுதிகளை இவரது ராணுவம் இழந்தது. இதன் மூலம் மத்திய தரைகடல் பகுதில் நிலவி வந்த இசுலாமிய மேலாதிக்கத் தனமும் கட்டுப்படுத்தப் பட்டது. தன்னை எதிர்த்த அப்துல்லா இப்னு சுபைர் என்பவரைச் சிறை பிடிக்க இவர் மேற்கொண்ட நடவடிக்கையின் போது புனித காபா சிறிது சேதமடைந்தது. இது போன்ற நடவடிக்கைகள் காரணமாக இவர் இசுலாமியர்களின் பரவலான விமர்சனத்துக்கு உள்ளாகினார்.

இவரின் மறைவுக்குப் பின்பு, இவரது மகன் இரண்டாம் முஆவியா அடுத்த கலீபாவாக ஆட்சி பொறுப்பேற்றார்.
டிரான் நீரிணையின் அமைவிடம்
**டிரான் நீரிணை** என்பது, சினாய்க்கும், அரேபியக் குடாநாட்டுக்கும் இடையில் அமைந்திருக்கும் ஒரு ஒடுக்கமான கடல்வழி ஆகும். 13 கிமீ (8 மைல்) அகலம் கொண்ட இந்நீரிணை அக்காபா குடாவையும், செங்கடலையும் இணைக்கிறது. இந்நீரிணையின் நுழைவழியில் இருக்கும் டிரான் தீவின் பெயரைத் தழுவியே இந் நீரிணைக்குப் பெயரிடப்பட்டது. எகிப்து-இசுரேல் அமைதி உடன்பாட்டுக்கு அமைய, டிரோன் நீரிணையில் சுதந்திரமான கப்பல் போக்குவரத்தை எகிப்து அனுமதிக்கிறதா என்பதைக் கண்காணிப்பதற்கான பன்னாட்டுப் படைகளுக்கும், அவதானிகளுக்குமான நிலையமும் இத் தீவிலேயே உள்ளது. 

  

ஜோர்தானின் ஒரே துறைமுகமான அக்காபாவுக்கும், இசுரேலின் ஒரே இந்துப் பெருங்கடற் துறைமுகமான எய்லாட்டுக்கும் இதனூடாகவே செல்ல வேண்டும். இதனால், டிரான் நீரிணை பெரும் முக்கியத்துவம் பெறுகிறது. 1956 ஆம் ஆண்டிலும் பின்னர் 1967 ஆம் ஆண்டிலும் இந்த நீரிணையூடாக இசுரேலின் கப்பல்கள் செல்வதைத் தடுத்ததின் மூலம், 56 ஆம் ஆண்டில் சூயெசு நெருக்கடியும், 67 ஆம் ஆண்டில் ஆறு நாள் போரும் ஏற்பட்டது. 

  

எகிப்துக்கும், சவூதி அரேபியாவுக்கும் இடையில் உள்ள தீவுகளினால் இவற்றுக்கிடையே பல வழிகள் உள்ளன. இவற்றுள் மேற்கு அந்தலையில் அமைந்துள்ள வழியே டிரான் நீரிணை ஆகும். எகிப்து நாட்டில் உள்ள சார்ம் எல்-சேக் என்னும் நகரம் இந்த நீரிணையைப் பார்த்தபடி அமைந்துள்ளது. இதில் பெரிய கப்பல்கள் போக்குவரத்துச் செய்வதற்கு ஏற்ற ஆழம் கொண்ட இரண்டு வழிகள் உள்ளன. இவற்றுள் எகிப்தை அண்டியுள்ள என்டர்பிரைசு வழி 290 மீட்டர் (950 அடி) ஆழம் கொண்டது. இதற்குக் கிழக்கே டிரான் தீவுக்கு அருகேயுள்ள வழி கிராஃப்ட்டன் வழி எனப்படுகின்றது. இது 73 மீட்டர் (240 அடி) ஆழம் கொண்டது. டிரான் தீவுக்கும், சவூதி அரேபியாவுக்கும் இடையில் இன்னெரு வழி உள்ளது. திட்டுகளையும், ஆழம் குறைவான பகுதிகளையும் கொண்ட இது 16 மீட்டர்கள் (52 அடி) ஆழம் உடையது.

  

இந்த நீரிணைக்குக் குறுக்கே எகிப்தையும், சவூதி அரேபியாவையும் இணைக்கும் வகையில் பாலம் ஒன்றை அமைக்கும் திட்டம் ஒன்றும் எகிப்து அரசின் பரிசீலனையில் உள்ளது.
**நாச்சனாம்பட்டி** இந்தியாவின், தமிழ்நாடு மாநிலத்திலுள்ள தர்மபுரி மாவட்டம், மொரப்பூர் ஊராட்சி ஒன்றியம், சந்தப்பட்டி ஊராட்சிக்கு உட்பட்ட ஒரு கிராமம் ஆகும்.

மக்கள் தொகை விவரம்
------------------

2011 மக்கள் தொகை கணக்கெடுப்பின்படி, நாச்சனாம்பட்டி கிராமத்தில் 271 பேர் உள்ளனர், இதில் 135 பேர் ஆண்கள், 136 பேர் பெண்கள்.

நாச்சனாம்பட்டி கிராமத்தில் 0-6 வயதுடைய குழந்தைகளின் மக்கள் தொகை 21 ஆகும், இது கிராமத்தின் மொத்த மக்கள் தொகையில் 7.75% ஆகும். நாச்சனாம்பட்டி கிராமத்தின் சராசரி பாலின விகிதம் 1007 ஆகும். இது தமிழ்நாட்டின் மாநில சராசரியான 996 ஐ விட அதிகம். மக்கள் தொகை கணக்கெடுப்பின்படி நாச்சனாம்பட்டியில் குழந்தை பாலின விகிதம் 750 ஆகும். இது தமிழ்நாட்டின் சராசரியான 943 ஐ விட குறைவு.

தமிழ்நாட்டை விட நாச்சனாம்பட்டி கிராமத்தின் எழுத்தறிவு விகிதம் குறைவாக உள்ளது. அதாவது, 2011 இல், நாச்சனாம்பட்டி கிராமத்தின் எழுத்தறிவு விகிதம் 79.20% ஆக இருந்தது. இது தமிழ்நாட்டின் எழுத்தறிவு விகிதமான 80.09% ஐ விடக் குறைவு. நாச்சனாம்பட்டியில் ஆண்களின் எழுத்தறிவு விகிதம் 86.99% ஆகவும், பெண்களின் எழுத்தறிவு விகிதம் 71.65% ஆகவும் உள்ளது.

மேற்கோள்
--------

1. ↑  "Nachanampatty Village Population - Harur - Dharmapuri, Tamil Nadu". *www.census2011.co.in*. 2022-09-02 அன்று பார்க்கப்பட்டது.

| * பா
* உ
* தொ
தருமபுரி மாவட்டம் |
| --- |
| மாவட்ட தலைமையகம் | 
* தருமபுரி

 |  |
| மாநிலம் | 
* தமிழ்நாடு

 |
| பகுதி | 
* மழநாடு

 |
| வட்டம் | 
* தருமபுரி
* அரூர்
* பாலக்கோடு
* பாப்பிரெட்டிப்பட்டி
* பென்னாகரம்
* காரிமங்கலம்
* நல்லம்பள்ளி

 |
| நகராட்சி | 
* தருமபுரி

 |
| பேரூராட்சிகள் | 
* அரூர்
* கடத்தூர்
* கம்பைநல்லூர்
* காரிமங்கலம்
* பாப்பாரப்பட்டி
* பாப்பிரெட்டிப்பட்டி
* பாலக்கோடு
* பென்னாகரம்
* பி. மல்லாபுரம்
* மாரண்டஹள்ளி

 |
| ஊராட்சி ஒன்றியங்கள் | 
* அரூர்
* ஏரியூர்
* கடத்தூர்
* காரிமங்கலம்
* தருமபுரி
* நல்லம்பள்ளி
* பாப்பிரெட்டிப்பட்டி
* பாலக்கோடு
* பென்னாகரம்
* மொரப்பூர்

 |
| மக்களவை & சட்டமன்றத் தொகுதிகள் | 
* தர்மபுரி மக்களவைத் தொகுதி
* பாலக்கோடு
* பென்னகரம்
* தருமபுரி
* பாப்பிரெட்டிப்பட்டி
* அரூர் (தனி)

 |
**டிராத் ராம் ஆம்லா** (1913-2009) ஜம்மு மற்றும் காஷ்மீர்  மாநிலத்தை சாா்ந்த ஒரு இந்திய அரசியல்வாதி ஆவாா். இவர்  13 ஏப்ரல் 1913 இல் காஷ்மீர் (பிரித்தானிய இந்தியா) மாநிலம் முஜாபார்ஆபாத் எனுமிடத்தில் பிறந்தாா்.

இவா் இந்திய பாராளுமன்றத்தின் மேல் சபையான மாநிலங்களவைக்கு 1967-1970, 1970-1976, 1976-1982 மற்றும் 1985-1991 ஆகிய காலகட்டங்களில் மாெத்தம் நான்கு முறை இந்திய தேசிய காங்கிரஸ் கட்சி சாா்பாக இதோ்ந்தெடுக்கப்பட்டாா். காஷ்மீா் பள்ளத்தாக்கில் மிகச்சிறந்த வெற்றி வணிகராக  செயல்பட்டாா். ஸ்ரீநகாில் மிகப்பொிய நட்சத்திர விடுதியும், திரை அரங்கையும் நடத்தி வந்தாா். டெல்லியிலும் மிகப்பொிய நட்சத்திர விடுதியை 1956 இல் தாெடங்கினாா். தற்சமயம் அவருடைய பேரன் நிா்வகித்து வருகிறாா்.

ஆம்லா, 1939 இல் சத்தியதேவி என்பவரை மணந்தாா். அவா்களுக்கு கிருஷ்ணா, விஜயலட்சுமி, கிரன் என்ற மூன்று குழந்தைகளும் உள்ளனா்.காஷ்மீர் அரசியல்வாதி டிபி தார் மகன் விஜய் தார் என்பவரை கிரான் திருமணம் செய்து கொண்டாா். 2009 ஆம் ஆண்டு ஜனவரி 22 ஆம் டிராத் ஆம்லா புது தில்லியில் இறந்தார்.

குறிப்புகள்
-----------

1. ↑  "CM attends condolence meeting of late TR Amla". 2013-10-21 அன்று மூலம் பரணிடப்பட்டது. 2018-06-01 அன்று பார்க்கப்பட்டது.
*Promptuarium Iconum Insigniorum* இலிருந்து டியூக்கோலியான்
கிரேக்கத் தொன்மவியலின் படி, **டியூக்கோலியான்** (*Deucalion* (/djuːˈkeɪliən/; கிரேக்கம்: Δευκαλίων) என்பவர் பிரோமிதியசின் மகன்; பழங்கால ஆதாரங்கள் இவரது தாயை கிளைமீன், ஹெஸியோன் அல்லது பிரோனோயா என்று குறிப்பிடுகின்றன.   இவர் கிரேக்க தொன்மவியலில் ஊழிவெள்ளப் பெருங்கதையுடன் நெருங்கிய தொடர்புடையவர்.

 1562 ஆம் ஆண்டு ஓவிட்'ஸ் *மெட்டாமார்போஸ்ஸின்* பதிப்பிலிருந்து டியூகாலியன் மற்றும் பைரா.

குடும்பம்
---------

டியூகாலியனுக்கும் பைராவுக்கும் குறைந்தது இரண்டு குழந்தைகளாக ஹெல்லன் மற்றும் பிரோடோஜீனியா,  மற்றும் மூன்றாவது, ஆம்ஃபிக்டியோன்  (பிற மரபுகளில் இவர் தொல் குடிமகன் )

இவரின் குழந்தைகள் குறித்து பழமையான நூல்களில் ஒன்றான கேட்டலாக் ஆப் உமன் என்ற நூலில் பண்டோரா மற்றும் தியா மற்றும் குறைந்தபட்சம் ஒரு மகனான ஹெல்லன் ஆகியோர் குறிப்பிடப்படுகின்றனர்.  அவர்களின் சந்ததியினர் தெசலியில் வாழ்ந்ததாக கூறப்படுகிறது.

ஒரு தரவானது டியூகாலியனின் மூன்று மகன்களையும் அவர்களது மனைவியையும் ஓரெஸ்தியஸ், மராத்தோனியோஸ் பிரோனஸ் (ஹெல்லனின் தந்தை) என்று குறிப்பிடுகிறது.   சில தரவுகளில், டியூக்கோலியானுக்கு மற்றொரு பிள்ளையாக மெலாந்தோ இருந்தார்.

குறிப்புகள்
-----------

1. ↑  The scholia to *Odyssey* 10.2 names Clymene as the commonly identified mother, along with Hesione (citing Acusilaus, *FGrH* 2 F 34) and possibly Pronoia.
2. ↑  A scholium to *Odyssey* 10.2 (=*Catalogue* fr. 4) reports that Hesiod called Deucalion's mother "Pryneie" or "Prynoe", corrupt forms which Dindorf believed to conceal Pronoea's name. The emendation is considered to have "undeniable merit" by A. Casanova (1979) *La famiglia di Pandora: analisi filologica dei miti di Pandora e Prometeo nella tradizione esiodea*. Florence, p. 145.
3. ↑  Pherecydes fr. 3F23
4. ↑  Apollodorus, *Bibliotheca* 1.7.2
5. ↑  Hes. *Catalogue* fragments 2, 5 and 7; cf. M.L. West (1985) *The Hesiodic Catalogue of Women*. Oxford, pp. 50–2, who posits that a third daughter, Protogeneia, who was named at (e.g.) Pausanias, 5.1.3, was also present in the *Catalogue*.
6. ↑  Hecateus, fr. 1F13
7. ↑  Gantz, Timothy (1993). *Early Greek Myth: A Guide to Literary and Ancient Sources*. London: Johns Hopkins University Press. பக். 167. பன்னாட்டுத் தரப்புத்தக எண்:0-8018-4410-X. .
ஏஎம்டி **டியூரோன்** கணினியின் x86 அறிவுறுத்தல்களுக்கு ஒத்திசைவான ஏஎம்டியினால் உற்பத்திசெய்யப்பட்ட புரோசசர்கள் ஆகும். 19 ஜூன் 2000 இல் அறிமுகப்படுத்தப்பட்ட புரோசர்கள் ஏஎம்டி அத்லோன் ரக புரோசசர்கள் மற்றும் இதன் போட்டியாளர்களான இண்டெல் பெண்டியம், செலிரோன் ரக புரோசர்களுக்கு ஓர் மாற்றீடாக அறிமுகம் செய்யப்பட்டது. டியூரோன் புரோசசரின் உற்பத்தியானது 2004 ஆம் ஆண்டு இடைநிறுத்தப்பட்டது. இதைத் தொடர்ந்து செம்ப்ரோன் புரோசர்கள் அறிமுகம் ஆனது.

வரலாறு
------

டியூரோன் புரோசர்கள் அத்லோன் புரோசர்களுடன் பின் ஒத்திசைவானது (pin-compatible) அதாவது அத்லோன் புரோசசர் போடும் மதர்போட்டிலேயே டியூரோன் ரக புரோசசரையும் போட்டுக் கொள்ளலாம். ஆரம்பத்தில் அறிமுகமாக டியூரோன் FSB புரோசசர் நொடிக்கு 100 மெகாஹேட்ஸ் வேகத்திலேயே வேலைசெய்தது. பின்னர் வந்த 133 மெகாஹேட்ஸ் வேகத்தை ஆதரித்தாலும் அத்லோன் புரோசர்கள் FSB இல் நொடிக்கு 166 மற்றும் 200 வேகத்தில் இயங்கின. ஆரம்பத்தில் வந்த டியூரோன் புரோசசர் ஸ்பிட்பயர் கோர் இல் இயங்கியது அது நொடிக்கு 600 மெகாஹேட்ஸ் வேகத்தில் இருந்து 950 மெகாஹேட்ஸ் வரை இயங்கியது.

டியூரோனுக்கும் அத்லோன் புரோசருக்கும் பிரதான வேறுபாடாக அதிவேக காஷ் நினைவகம் ஆகும். டியூரோன் புரோசரில் 64 கிலோபைட் ஆக இருந்த நினைவகம் அத்லோனில் 256 கிலோபைட் ஆகவோ அல்லது 512 கிலோபைட் ஆகவோ இருந்தது. இது இண்டெல் செலிரோன் புரோசரின் 128 கிலோபைட் காஷ் நினைவகத்தை விடக் குறைவாக இருந்தாலும் இப்புரோசரும் பிரபலமாகவே விளங்கியது.
மலைநாடு கிட்டா காளை 
மலைநாடு கிட்டா பசு 
**மலைநாடு கிட்டா** (ஆங்கிலம்: *Malnad Gidda*, கன்னடம்: **ಮಲೆನಾಡು ಗಿಡ್ಡ**) எனப்படும் மாடுகள் இந்தியாவைச் சேர்ந்த குள்ள மாட்டு இனங்களில் ஒன்றாகும். இந்த மாடுகள் கர்நாடக மாநிலத்தின் மேற்குத் தொடர்ச்சி மலைப்பகுதியான மலை நாடு பகுதியில் வாழக்கூடியன. இந்த மாடுகள் *உரதனா* (கன்னடம்: ಊರದನ) மற்றும் *வர்ஷகந்தி* (கன்னடம்: ವರ್ಷಗಂಧಿ) என்றும் அழைக்கப்படுகின்றன.  இந்த மாடுகள் குள்ளமாகவும் நல்ல நோய் எதிர்ப்பு ஆற்றல் கொண்டவையாகவும் உள்ளன. இவற்றின் பால் மற்றும் சிறுநீர் ஆகியவை மருத்துவ மதிப்பு கொண்டதாக கருதப்படுகிறது.  இந்த மாடுகள் கிராமப்புற மேய்ச்சல் நிலங்கள் மற்றும் காடுகள் ஆகியவற்றை நம்பியே தாக்குப்பிடித்து வாழ்கின்றன. இந்த மாடுகள் கறுப்பு, பழுப்பு ஆகிய நிறங்களில் காணப்படுகின்றன. இவை மிகுந்த கூச்ச உணர்வு உடையவை.  இது ஒரு தனித்துவமான மாட்டு இனம் என்று அதிகாரப்பூர்வமாக அறிவிக்கப்பட்டுள்ளது.

மேற்கோள்கள்
-----------

1. ↑  About Malnad Gidda Cattle
2. ↑  Need for conserving Malnad Gidda dwarf cattle breed - The Hindu
3. 1 2  Malnad Gidda gets breed status
4. ↑  "Malnad Gidda - Indian Council of Agricultural Research". 2017-02-14 அன்று மூலம் பரணிடப்பட்டது. 2017-01-08 அன்று பார்க்கப்பட்டது.
5. ↑  "Malenadu Gidda - Vishwagou". 2015-07-06 அன்று மூலம் பரணிடப்பட்டது. 2017-01-08 அன்று பார்க்கப்பட்டது.
**மக்கள் கோயில்** (*Peoples Temple*) என்பது 1955 ஆம் ஆண்டில் ஜிம் ஜோன்ஸ் என்பவரால் ஆரம்பிக்கப்பட்ட ஒரு சமூக அமைப்பாகும். 1970களின் நடுப்பகுதிக்குள் கலிபோர்னியாவில் பல இடங்களில் இதன் கிளைகள் நிறுவப்பட்டன. இதன் தலைமையகமும் கலிபோர்னியாவில் உள்ளது. கயானாவில் ஜோன்ஸ்டவுன் என்ற இடத்தில் இவ்வமைப்பின் கிளையொன்றில் 1978, நவம்பர் 18 ஆம் நாள் 900 பேர் வரையில் இறந்த நிகழ்வு இவ்வமைப்பு பற்றி உலகறியச் செய்த நிகழ்வாகும்.

ஜோன்ஸ்டவுன் நகரில் இடம்பெற்ற நிகழ்வு அமெரிக்காவின் வரலாற்றில் செப்டம்பர் 11, 2001 தாக்குதல்களுக்கு முன்னர் ஒரே நாளில் பெரும் தொகையானோர் இயற்கை அழிவல்லாத நிகழ்வு ஒன்றில் இறந்தது இதுவே ஆகும். இதன் போது கொலை செய்யப்பட்டவர்களில் ஐக்கிய அமெரிக்காவின் காங்கிரஸ் உறுப்பினர் லியோ ராயன் என்பவரும் ஒருவர்.

வரலாறு
------

கம்யூனிசத் தத்துவத்தால் கவரப்பட்ட ஜிம் ஜோன்ஸ் மார்க்சியத்தை கிறிஸ்தவத் தேவாலயங்களில் பயன்படுத்தத் திட்டமிட்டார். இன்டியனாபொலிஸ் மாநிலத்தில் 1952 ஆம் ஆண்டு மெதடிஸ்த தேவாலயத்தில் மதகுருவானார். அங்கிருந்து அவர் விலகி தனக்கெனத் தனியே ஒரு தேவாலயத்தை நிறுவி செயற்படலானார். 1956 ஆம் ஆண்டில் அவ்வாலயத்துக்கு "Peoples Temple Full Gospel Church" என்ற பெயரைச் சூட்டி நிதி சேகரிக்கலானார். இவரது கோயில் குறிப்பாக ஆபிரிக்க அமெரிக்கர்களுக்கிடையே பிரபலமானது.

கயானா கோயில் நிகழ்வு
--------------------

1974 ஆம் ஆண்டில் மக்கள் கோயில் கயானாவில் நிலம் ஒன்றை குத்தகைக்கு எடுத்து மக்கள் கோயில் விவசாயத் திட்டம் என்ற பெயரில் ஒரு பெரும் திட்டத்தை ஆரம்பித்தது. அப்பஓது அங்கிருந்த மக்கள் 50 பேர் மட்டுமே. ஜிம் ஜோன்ஸ் சான் பிரான்சிஸ்கோவில் இருந்து கயானாவுக்குக் குடி பெயர்ந்தார். அவருடன் அவரது கோயில் உறுப்பினர்களும் இடம்பெயர்ந்தனர். கயானா கோயிலின் மக்கள் தொகை 1978 இல் 900 ஆக அதிகரித்தது. அங்கு குடி பெயர்ந்தவர்களுக்கு அக்கோயிலை சுவர்க்க புரியாகவும், உலகின் தீய பழக்கங்கள் அற்ற பிரதேசமாக மாற்றியமைக்கவும் உறுதிமொழி கொடுக்கப்பட்டது.

இக்கோயில் முறைகேடுகள் நடைபெறுவதாக கூறப்பட்ட புகார்களை விசாரிக்கவென அமெரிக்க காங்கிரஸ் உறுப்பினர் லியோ ராயன் 1978, நவம்பர் 17 இங்கு வருகை தந்தார். அக்கோயின் பல உறுப்பினர்கள் கோயிலை விட்டு வெளியேறுவதற்கு தமது விருப்பத்தை அவருக்குத் தெரிவித்தனர். இதனை அடுத்து நவம்பர் 18 ஆம் நாள் மாலையில் இவர்கள் ராயனுடன் அங்கிருந்து வெளியேறினர். கோயில் பாதுகாப்பு அதிகாரிகள் இவர்களை நோக்கி துப்பாக்கியால் சுட்டதில் ராயன், மற்றும் மூன்று ஊடகவியலாளர்கள் உட்பட ஐவர் கொல்லப்பட்டனர்.

அதே நாள் இரவு ஜிம் ஜோன்ஸ் தனது கோயில் உறுப்பினர்கள் அனைவரையும் சயனைட் கலந்த பானம் அருந்த உத்தரவிட்டார். ஜிம் ஜோன்ஸ் துப்பாக்கிச் சூடு பட்டு இறந்ததாகப் பின்னர் அறியப்பட்டது. அத்துடன் அவரது உடலில் போதை மருந்து அதிகளவில் ஏற்றப்பட்டிருந்தமையும் கண்டுபிடிக்கப்பட்டது. மொத்தம் இந்நிகழ்வில் 918 பேர் கொல்லப்பட்டனர். இவர்களில் 270 பேர் சிறுவர்கள்.

மேற்கோள்கள்
-----------

1. ↑  "The ghastly Peoples Temple deaths shocked the world."

வெளி இணைப்புகள்
---------------

* San Diego State University: Extensive site with source documents, list of dead, pictures
* Audio Recording of Jonestown Suicide
* Transcription of Suicide Tape பரணிடப்பட்டது 2014-12-15 at the வந்தவழி இயந்திரம்
* Isaacson, Barry. From Silver Lake to Suicide: One Family's Secret History of the Jonestown Massacre பரணிடப்பட்டது 2012-10-23 at the வந்தவழி இயந்திரம்
**கல்பநாத் ராய்** *(Kalpnath Rai)* (4 சனவரி 1941 - 6 ஆகத்து 1999) இவர் ஓர் இந்திய அரசியல்வாதி ஆவார். இவர் 1974 – 80, 1980 – 86, மற்றும் 1986 – 92 க்கு இடையில் மாநிலங்களவையில் உறுப்பினராக பணியாற்றினார். அதே போல் உத்தரபிரதேச மாநிலத்தில் உள்ள கோசி தொகுதியில் இருந்து மக்களவைக்கு நான்கு முறை தேர்ந்தெடுக்கப்பட்டார். இவர் இந்திய தேசிய காங்கிரசு அமைச்சரவையில் பல்வேறு துறைகளின் அமைச்சராக இருந்தார். 

கோசி மக்களவைத் தொகுதியிலிருந்து ஒரு உறுப்பினராக இருந்த நாட்களில் மௌ ஒரு மாவட்டமாக மாறியதற்கான பெருமைக்குரியவர் ஆவார்.

ஆரம்ப கால வாழ்க்கை
------------------

இராய் ஒரு பூமிகார் பிராமணக் குடும்பத்தில் பிறந்து உத்தரபிரதேசத்தில் உள்ள கோரக்பூர் பல்கலைக்கழகத்தில் கல்வி பயின்றார். ஆங்கிலம் மற்றும் சமூகவியலில் முதுகலைப் பட்டங்களும், சட்டமும் படித்தார். பின்னர், அலகாபாத் உயர்நீதிமன்றத்தில் வழக்கறிஞராகப் பயிற்சி பெற்றார்.

இறப்பு
------

இராய், 1999 ஆகத்து 6 அன்று, தனது 58 வயதில், மாரடைப்பால் இறந்தார். இவருக்கு மனைவி, ஒரு மகன் மற்றும் ஐந்து மகள்கள் இருந்தனர்.

குறிப்புகள்
-----------

1. ↑  "History of Mau". *Article*. 2011-11-30 அன்று மூலம் பரணிடப்பட்டது.
2. ↑  "Kalpnath Rai passes away". *Newspaper* (New Delhi). 1999-08-06. .
**கவாமிக் யூ ஆரி** என்பவர் ஒரு இந்திய ஒளிப்பதிவாளர் ஆவார். அவர் தஞ்சாவூர் மாவட்டத்தில் 1977-ல் பிறந்தார்.

வாழ்க்கை வரலாறு
---------------

கவாமிக் இந்தியாவில் உள்ள தஞ்சாவூரில் பிறந்து பாண்டிச்சேரியில் வளர்ந்தார். அவர் பிறந்த போது அவர் பெயர் ஹரிஹரன். பின்பு புத்த மதத்திற்கு மாறியதால் அவர் பெயர் கவாமிக் யூ ஆரி என மாற்றிக்கொண்டார்.

அவர் 2000-ல் இந்திய திரைப்படத்துறை தயாரிப்பாளராக தனது வாழ்க்கையை தொடங்கினார். முதலில் ஒளிப்பதிவாளர் சந்தோஷ் சிவனிடம் உதவி ஒளிப்பதிவாளராக பணிபுரிந்தார். இவர் முதன்முதலில் ஒளிப்பதிவாளராக 2012-ல் மாஸ்ட்ரம் படத்தை எடுத்தார்.

திரைப்பட வரலாறு
---------------

அவர் ஒளிப்பதிவாளராக பணியாற்றிய திரைப்படங்கள்

| ஆண்டு | திரைப்படம் | இயக்குனர் | ஒளிப்பதிவு |
| --- | --- | --- | --- |
| 2014 | மாஸ்ட்ரம் | அகிலேஷ் ஜெய்ஸ்வால் | கவாமிக் யூ ஆரி |
| 2014 | ஜிகர்தண்டா | கார்த்திக் சுப்பராஜ் | கவாமிக் யூ ஆரி |
| 2016 | நில் பேட்டரி சனாட்டா | அஷ்வனி ஐயர் திவாரி | கவாமிக் யூ ஆரி |
| 2016 | அம்மா கணக்கு | அஷ்வனி ஐயர் திவாரி | கவாமிக் யூ ஆரி |

மேற்கோள்
--------

1. ↑  "The perfect director's foil". *The Hindu* (ஆங்கிலம்). 2014-08-02. 2023-05-28 அன்று பார்க்கப்பட்டது.
2. ↑  Gavemic Ary on Internet Movie Database
**கசகான்** (இறப்பு 1358) என்பவர் கரவுனாசின் (1345 - 1358) ஒரு துருக்கிய அமீர் ஆவார். சகதாயி *உளூசின்* (நாடு) மீது ஆதிக்கம் செலுத்திய ஆட்சியாளரும் ஆவார்.

கசகானின் முன்னோர்கள் பற்றித் தெரியவில்லை; முன்னோர்களின் பெயரைக் கொண்டு பதவிக்கு வராமல், நியமிக்கப்பட்டதன் மூலம் இவர் கரவுனாசின் தலைமைப் பதவியை ஏற்று இருக்கலாம் என்று கருதப்படுகிறது. 1345 ஆம் ஆண்டு இவர் தனது அரசனான சகதை கான் கசனுக்கு எதிராகக் கிளர்ச்சியில் ஈடுபட்டார். ஆனால் தோற்கடிக்கப்பட்டார். அடுத்த வருடமே இவர் மீண்டும் முயற்சித்தார். கானைக் கொல்வதில் வெற்றியும் கண்டார். ஆளும் சக்தியாக இருந்ததை சகதை கான்களின் தொடர்ச்சியை கசனின் மரணமானது முடிவுக்கு கொண்டு வந்தது; கசனுக்குப் பின் வந்த கான்கள் பெயரளவில் மட்டுமே ஆட்சியாளர்களாக இருந்தனர். தனது பதவியை சட்டப்படி செல்லுபடி ஆகக்கூடியதாக வைக்கும் எண்ணத்தில் தனக்கு அமீர் என்ற பட்டத்தை வைத்துக்கொள்வதில் கசகான் நிறைவடைந்து கொண்டார். கான் என்ற பட்டத்தை தான் தேர்ந்தெடுத்த செங்கிஸ் கானின் வழித்தோன்றல்களுக்கு சூட்டினார். அத்தகைய வழித்தோன்றல்களானவர்கள் முதலில் தனிசுமென்சி (1346-1348) மற்றும் பிறகு பயன் குலி (1348-1358) ஆகியோராவர்.

உசாத்துணை
---------

1. ↑  V. V. Barthold (1956). *Four Studies on Central Asia*. பக். 137.
2. ↑  Manz, p. 160
நீள்வட்டம் (சிவப்பு) மற்றும் அதன் மலரி (evolute) (நீலம்). புள்ளிகள் (கருப்பு) வளைவரையின் உச்சிகள் மற்றும் வளைவரையின் மலரியின் கூர்ப்புள்ளிகள்.
வடிவவியலில் **வளைவரையின் உச்சி** (*vertex*) என்பது வளைவரையின் மீதமையும் ஒரு புள்ளி. வளைவரையின் வளைவின் (curvature) முதல் வகைக்கெழுவின் மதிப்பு உச்சிபுள்ளியில் பூச்சியமாக இருக்கும். குறிப்பாக, உச்சிப்புள்ளியில் வளைவரையின் வளைவின் மதிப்பு இடங்சார்ந்த பெரும மற்றும் சிறுமமாக அமையும். இரண்டாம் வகைக்கெழுவின் மதிப்பும் பூச்சியமாக இருந்தால், அதாவது வளைவரையின் வளைவு மாறிலியாக இருக்கும். அப்போது வளைவரையின் எல்லாப் புள்ளிகளுமே உச்சிகளாக அமையும். எடுத்துக்காட்டாக, வட்டத்தின் வளைவு ஒரு மாறிலி என்பதால் வட்டத்தின் ஒவ்வொரு புள்ளியுமே அதன் உச்சியாக அமையும்.

நான்கு உச்சித் தேற்றத்தின்படி ஒரு மூடிய வளைவரைக்குக் குறைந்தது நான்கு உச்சிகளாவது இருக்கும். வளைவரையின் ஒரு உச்சியில் அந்த வளைவரைக்கும் அதன் ஒட்டு வட்டத்தி்ற்கும் இடையே நான்கு தொடுபுள்ளிகள் இருக்கும். பொதுவாக வளைவரையின் உச்சி அமையுமிடத்தில் வளைவரையின் மலரிக்கு (evolute) ஓர் கூர்ப்புள்ளி இருக்கும். 

வளைவரை இருபக்கச் சமச்சீர் கொண்டிருந்தால், அந்த சமச்சீர் அச்சு வளைவரையைச் சந்திக்கும் புள்ளி வளைவரையின் உச்சியாக இருக்கும்.

கூம்பு வெட்டுக்களின் உச்சிகள்
-----------------------------

* அதிபரவளைவிற்கு இரு உச்சிகள் உள்ளன. அவை இரண்டும் அதிபரவளையத்தின் குறுக்கச்சின் மீது அமைகின்றன. இவை அதிபரவளைவின் வெவ்வேறு கிளைகளின் மேல் அமையும் புள்ளிகளில் ஒன்றுக்கொன்று மிகக் குறைந்த தூரத்தில் அமையும் புள்ளிகளாகும்.

* பரவளைவிற்கு ஒரேயொரு உச்சி உள்ளது. அது பரவளைவின் அச்சின் மீது அமையும்.

* நீள்வட்டத்திற்கு நான்கு உச்சிகள் உள்ளன. அவை நீள்வட்டத்தின் நெட்டச்சின் இரு முனைகள் மற்றும் சிற்றச்சின் இரு முனைகள் ஆகும்.
கவிகொண்டல வெங்கட ராவ்
**கவிகொண்டல வெங்கட ராவ்**  ஆந்திராவைச் சேர்ந்த தெலுங்கு மொழி எழுத்தாளர்.

இளமைப்பருவம் மற்றும் படைப்புகள்
-------------------------------

இவர் ஆந்திரப் பிரதேசத்தில் கிழக்கு கோதாவரி மாவட்டம் ஸ்ரீரங்கப்பட்டினத்தில் 1892 சூலை இருபதாம் நாள் பிறந்தார். 1910 ஆம் ஆண்டு முதல் எழுதத் தொடங்கிய இவர் அடுத்த ஐம்பது ஆண்டுகளில் இருநூற்றிற்கும் மேற்பட்ட சிறுகதைகள், விசனசதானமு, இன்பா கோட்டா ஆகிய இரு நாவல்கள், நூற்றுக்கணக்கான கவிதைகளும் பாடல்களும் படைத்துள்ளார்.

சிறப்புப் பெயர்கள்
------------------

கவிகொண்டல வெங்கட ராவ் இயற்கைச் சார்ந்த கவிதைகள் பல படைத்துள்ளதால் இயற்கைக் கவி என்று அனைவராலும் போற்றப்பட்டார். இவரது நண்பரும் வழிகாட்டியுமான கவிஞர் மற்றும் ஓவியரான இராஜமுந்திரி அரசாங்க கலைக் கல்லூரியின் முதல்வர் ஆஸ்வால்ட் கென்றியால் "ஆந்திர வேர்ட்ஸ்வொர்த்" என அழைக்கப்பட்டார். ஆதிவி பாபிராசு, தமருலா ராமா ராவ், ஆஸ்வால்ட் கென்றி மற்றும் கவிகொண்டல வெங்கடாராவ் ஆகியோர் நண்பர்களாவர். கவிகொண்டலா தமது பதினாறாம் வயதிலேயே ஆங்கிலத்தில் கவிதை எழுதத் தொடங்கினார். ஆனால் தெலுங்கில் பாடல்களை எழுதும்படி கேட்ரி அவரை ஊக்குவித்தார்.

மறைவு
-----

1969 சூலை நான்காம் நாள் அன்று கவிகொண்டல வெங்கட ராவ் குண்டூரில் இயற்கை எய்தினார்.
**கவாஜா சம்சுதீன் கவாபி** (Khawaja Shamsuddin Khawafi) இவர் பேரரசர் அக்பரின் அமைச்சராகவும் கட்டுமான கண்காணிப்பாளராகவும் இருந்தார். இவர் ஜெய்ன் கான் கோகா என்பவருக்குப் பின்னர் பதவிக்கு வந்தார். ஹசன் அப்தால் நகரில் ஹக்கீம்களின் கல்லறை என்ற இவரது கல்லறை அட்டோக் மாவட்டத்தில் அமைந்துள்ளது.

பணிகள்
------

இவர் அக்பரின் உத்தரவின் பேரில் கி.பி.1581 மற்றும் 1583 க்கு கட்டப்பட்ட ஹக்கீம்களின் கல்லறையில் மீன்களுக்கான ஒரு குளத்தையும், குருத்வாரா ஒன்றையும் கட்டினார்.

சிந்து ஆற்றை கடந்து செல்லும் முகலாயப் படைகளைப் பாதுகாப்பதற்காக இவரது மேற்பார்வையின் கீழ் 1581 மற்றும் 1583 க்கு இடையில் அட்டோக் கோட்டையும் கட்டப்பட்டது.

1598 இல் அக்பர் தக்காணத்தின் மீது படையெடுக்கப் புறப்பட்டபோது பஞ்சாபின் ஆட்சியாளராக நியமிக்கப்பட்டார்.

இறப்பு
------

இவர் 1600 இல் லாகூரில் இறந்தார். இவர் "எளிமையான நடத்தை, நேர்மையான மற்றும் உண்மையுள்ள, வியாபாரத்தை பரிவர்த்தனை செய்வதில் நடைமுறைக்குரியவர்" என்று கூறப்படுகிறது. 
கம்ராவுக்கு எதிரே உள்ள புகழ்பெற்ற கிராமமான ஷம்சாபாத் 1580 களில் இவரால் உருவாக்கப்பட்டது.

குறிப்புகள்
-----------

* Du Jarric, P. (1996). *Akbar and the Jesuits: An Account of the Jesuit Missions to the Court of Akbar*. Asian Educational Services. பன்னாட்டுத் தரப்புத்தக எண்:9788120610699.. பார்த்த நாள்: 2015-11-09.
* "Shrines Tombs & Mosques in Pakistan". cybercity-online.net. 2015-11-09 அன்று பார்க்கப்பட்டது.
வறுமையில் வாழும் ஏழைக் குடும்பத்தில் உழைத்து பொருளீட்டும் நபர் இறந்து போய்விட்டால் அந்தக் குடும்பத்துக்கு உதவும் வகையில் நிதியுதவி அளிக்கும் ffஇத்திட்டத்தை செயல்படுத்தியுள்ளது.

நிபந்தனைகள்
-----------

இத்திட்டத்தின் கீழ் நிதியுதவி பெற கீழ்காணும் நிபந்தனைகளுக்குட்பட்டிருக்க வேண்டும்.

* இயற்கையான மரணமாக இருக்க வேண்டும். விபத்து, தற்கொலை கொண்டவர் குடும்பம் இந்த உதவியைக் கோர முடியாது.
* மரணமடைந்தவர் குடும்பத் தலைவராக, அவர் மட்டுமே குடும்பத்தில் வருமானம் தேடித் தரும் நபராக இருந்திருக்க வேண்டும்.
* மரணமடைந்தவரின் வயது 60-க்குள் இருக்க வேண்டும்.
* குடும்பத்தில் 18 வயதுக்கு மேற்பட்ட ஆண் பிள்ளைகள் இருக்கக் கூடாது. 18 வயதுக்கு மேற்பட்ட ஆண் பிள்ளை சம்பாதிக்க முடியாத நிலையில் (உடல் ஊனமுற்றவர் அல்லது படித்துக் கொண்டிருப்பவராக இருத்தல்) இருந்தால் இவ்வுதவியைப் பெற இயலும்.
* குடும்ப ஆண்டு வருமானம்7,200க்குள் இருக்க வேண்டும். விவசாயத் தொழில் செய்து வருபவர்களாக இருந்தால் 2.5 ஏக்கர் பாசன நிலம் வைத்திருப்பவர்கள் அல்லது 5 ஏக்கர் பாசனமில்லா நிலமுடைய விவசாயிகள் இத்திட்டத்தின் கீழ் பயன் பெறமுடியும்.
* சாதி, மதம் போன்ற பிற கட்டுப்பாடுகள் இல்லை.

விண்ணப்பப் படிவம்
-----------------

வருவாய்த்துறையின் கீழான தாலுகா அலுவலகத்தில் இந்த விண்ணப்பப் படிவம் கிடைக்கும். இந்த விண்ணப்பப் படிவத்தை நிரப்புவதுடன்

1. குடும்பத் தலைவர் இறப்புச் சான்றிதழ்
2. வருமானச் சான்றிதழ், இருப்பிடச் சான்றிதழ் போன்றவற்றில் கிராம நிர்வாக அதிகாரி, வருவாய் ஆய்வாளர் ஆகியவர்களிடம் கையொப்பம் பெற்றிருக்க வேண்டும்.

-போன்றவைகளையும் இணைத்து தாலுகா அலுவலகத்தில் கொடுக்க வேண்டும்.

அதிகாரிகள் ஆய்வு
----------------

விண்ணப்பப் படிவங்கள் அனைத்தும் தாலுகா அலுவலகத்தில் ஆய்வு செய்யப்பட்டு வட்டாட்சியரின் முறையான விசாரணைக்குப் பின் அனைத்தும் சரியாக இருக்கும் நிலையில் இந்த உதவித் தொகை அளிக்கப்படுகிறது.

உதவித் தொகை
-----------

இத்திட்டத்தில் உதவி பெறுபவர்களுக்கு நிதியுதவியாக ரூபாய்10,000 உதவித் தொகையாக அளிக்கப்படுகிறது

குறிப்பு
--------

குடும்பத்தை பொருளீட்டிக் காப்பாற்றுபவர் என்றுதான் இத்திட்டத்தில் குறிப்பிடப்பட்டுள்ளது. இதில் ஆண், பெண் என்கிற பேதமில்லை. எனவே ஒரு குடும்பத்தில் பெண்தான் குடும்பத்துக்கு நிதி ஆதாரமாக இருந்தார் என்பது உண்மை எனில் உரிய சான்றுகளுடன் அக்குடும்பம் இத்திட்டத்தின் கீழ் விண்ணப்பித்துப் பயன் பெற முடியும்.
**தமிழ்நாடு அரசு போக்குவரத்து கழக பணியாளர்கள் கூட்டுறவு சிக்கன நாணய சங்கம், திண்டுக்கல்**, திண்டுக்கல் மற்றும் தேனி மாவட்ட தமிழ்நாடு அரசு போக்குவரத்து கழக பணியாளர்களின் பொருளாதார முன்னேற்றத்திற்காக அமைக்கப்பட்ட கூட்டுறவு சங்கம் ஆகும். இதன் தலைமையிடம் திண்டுக்கல்.

தோற்றம்
-------

 திண்டுக்கல் போக்குவரத்து கழக மண்டலத்தை சேர்ந்த பணியாளர்கள் தங்களது சமூக, பொருளாதார நிலைகளில் இருந்து மேம்பாடு அடைய தங்களுக்குள் ஒன்று சேர்ந்து ஆரம்பிக்கப்பட்ட கூட்டுறவு அமைப்பு, எம்.டி.107 தமிழ்நாடு அரசு போக்குவரத்து கழக பணியாளர்கள் கூட்டுறவு சிக்கன நாணய சங்கம் ஆகும்.

பதிவு
-----

இச்சங்கம் தமிழ்நாடு கூட்டுறவு சங்கங்களின் சட்டம் 1983 பிரிவு 9 துணைப்பிரிவு (1), (3)ன் படி 16.2.1990ம் தேதி பதிவு செய்யப்பட்டு, 11.1.1991ம் தேதி முதல் ஆரம்பிக்கப்பட்டு நாளது தேதி வரை செயல்பட்டு வருகிறது.

விவகார எல்லை
------------

திண்டுக்கல் மற்றும் தேனி மாவட்டங்கள்

உறுப்பினர் சேர்க்கை
-------------------

 தமிழ்நாடு அரசு போக்குவரத்து கழகம் திண்டுக்கல் மண்டலத்தில் நிரந்த பணியாளராக பணியாற்றும் எவரும் இச்சங்கத்தில் உறுப்பினராக சேரலாம். உறுப்பினராக சேர விரும்புபவர் குறைந்தது 10 பங்குகளாவது பெற வேண்டும்.

இணை உறுப்பினர் சேர்க்கை
-----------------------

 நகைக்கடன் மற்றும் வைப்பு தொகை இட்டு வைத்தல் போன்ற சேவைகளை பெறுவதற்காக பொது மக்கள் இணை உறுப்பினராக சேரலாம்.

உறுப்பினர் விலகல்
-----------------

 உறுப்பினராக சேர்ந்த ஒருவர் குறைந்த பட்சம் 3 ஆண்டுகளாவது உறுப்பினராக இருக்க வேண்டும். மனுதாரர் மற்றும் ஜாமீன்தாரருக்கு கடன் நிலுவை எதுவும் இருக்க கூடாது.

சிக்கன சேமிப்பு
---------------

 துணை விதி 4.1.1ன்படி உறுப்பினராக உள்ள அனைவருக்கும் அவர்கள் உறுப்பினராக சேர்ந்த நாள் முதல் சிக்கன சேமிப்பாக, சங்க துணைவிதிப்படி குறைந்த பட்சம் ரூ.300 அல்லது அவர்கள் விரும்பும் கூடுதல் தொகை சிக்கன சேமிப்பாக சம்பளத்தில் பிடித்தம் செய்யப்படும். இத்தொகைக்கு துணைவிதி 4.1.2ன்படி வட்டி வழங்கப்படும்.

கடன் வழங்கல்
------------

 உறுப்பினர்களிடம் இருந்து கடன் விண்ணப்பம், சம்பள சான்றிதழ், சங்கம் மற்றும் போக்குவரத்துக்கழகத்திற்கு 1988ம் ஆண்டு தமிழ்நாடு கூட்டுறவு சங்கங்களின் விதிகளில் விதி 69 (1)ல் உள்ளபடி ஒப்பந்தம், கடன் உறுதிமொழி பத்திரம், ஒரு நபர் ஜாமீன் இவற்றின் அடிப்படையில் நபருக்கு ரூ,3,00,000 லட்சம் வரை கடன் வழங்கப்படும்.

கடனுக்கான வட்டி வீதம்
---------------------

மத்திய வங்கியில் இருந்து சங்கம் பெறும் கடனுக்கான வட்டியை விட கூடுதலாக 2 சதவீதம் ஆதாயம் சேர்த்து உறுப்பினர்களிடம் வசூல் செய்யப்படும்.

நகைக்கடன்
---------

 உறுப்பினருக்கும் இணை உறுப்பினருக்கும் நகைக்கடன் கிராம் 1க்கு ரூ,1,800/- வீதம் அதிகபட்சம் ரூ8,00,000/- ஒரு நபருக்கு வழங்கப்படுகிறது. இக்கடனை ஒரு வருடத்தில் திருப்பி செலுத்த வேண்டும்.

நிர்வாகம்
---------

 அ-வகுப்பு உறுப்பினர்கள் நிர்வாக குழுவிற்கு 11 உறுப்பினர்களை ஓட்டெடுப்பு மூலம் தேர்ந்தெடுப்பர். தலைவர் மற்றும் துணைத்தலைவரை நிர்வாகக்குழு உறுப்பினர்கள் தேர்ந்தெடுப்பர்.